દરમિયાન સોનાની પાછળ ચાંદીમાં પણ મજબૂત ચાલ જોવા મળી છે. આજે શરૂઆતે ચાંદીમાં ૧,૦૦૦થી વધુનો ઉછાળો નોંધાઈ ચાંદી ૩૭,૦૦૦ની સપાટીએ જોવા મળી હતી. બુલિયન બજારના જાણકારોના કહેવા પ્રમાણે આંતરરાષ્ટ્રીય બજારમાં ચીન સહિત વિકસીત દેશોમાં પણ બહાર આવી રહેલા અનિશ્ચિતતાભર્યા ઇકોનોમી ડેટાની અસરે સલામત રોકાણ તરીકે સોનામાં માગ વધી છે અને મહત્ત્વની ૧૨૦૦ ડોલર પ્રતિઔંસની સપાટીની નજીક ભાવ પહોંચી ગયો છે ત્યારે તેની અસરે સ્થાનિક મોરચે પણ સોના-ચાંદીના ભાવમાં મજબૂત ઉછાળો નોંધાતો જોવા મળ્યો છે.